Paulo Coelho

Paulo Coelho de Souza (sündinud 24. augustil 1947 Rio de Janeiros) on Brasiilia kirjanik.

Coelho sündis inseneri peres. Ta käis jesuiitide koolis ja tahtis juba teismelisena kirjanikuks saada. Kui ema arvas, et Coelho ei tea, mida kirjanikuks olemine õigupoolest tähendab, uuris poiss asja ja jõudis järeldusele, et kirjanik kannab alati prille ega kammi kunagi juukseid. Ühtlasi on kirjanikul kohustus jääda mõistetamatuks oma põlvkonnale.

Kui ta sai 16-aastaseks, oli Coelho endassetõmbunud ja keeldus elamast niisugust elu, nagu vanemad ja ühiskond temalt ootasid. Seetõttu saatsid vanemad ta hullumajja, kust ta põgenes kolm korda, enne kui sealt 20-aastaselt välja lasti. Hiljem märkis Coelho, et vanemad ei teinud seda tema karistamiseks ega hävitamiseks, vaid sellepärast, et nad ei teadnud, mida niisuguse lapsega teha, ja püüdsid teda päästa.

Vastavalt vanemate soovile astus Coelho õigusteadust õppima, aga langes juba aasta pärast koolist välja. Seejärel elas ta hipina, rännates läbi kogu Ameerika ja Lääne-Euroopa ja kuuludes narkootikumide tarvitamise subkultuuri.

Pärast Brasiiliasse tagasitulekut hakkas Coelho tööle luuletajana, kirjutades laulusõnu kõige kuulsamatele Brasiilia lauljatele, isegi Elis Reginale, Rite Leele ja Raul Seixasele. Koostöö Seixasega viis Coelho kokku satanismi ja okultismiga. Ühtlasi töötas Coelho näitleja, ajakirjaniku ja teatridirektorina, enne kui otsustas hakata kirjanikuks.

1974. aastal vahistas Brasiiliat valitsev hunta Coelho "õõnestustöö" eest, sest huntale tundusid Coelho laulusõnad vasakpoolsete ja ohtlikena.

1986. aastal käis Coelho palverännakul Santiago de Compostelasse. See osutus tema elu pöördepunktiks ja teda tabas hingeline ärkamine. Sellest ajast ongi ta kirjanik.

Tal on ilmunud kolmkümmend raamatut. Kolm neist on autobiograafilised ("Palverännak: Maagi päevik", "Valküürid" ja "Aleph"), aga enamik on ilukirjanduslikud, kuigi suuremal osal nendestki on juured kirjaniku isiklikes läbielamistes. Tema teoseid on tõlgitud 2012. aasta seisuga 71 keelde ja neid on müüdud üle 100 miljoni eksemplari. Ta on kõigi aegade suurima müügieduga Brasiilia kirjanik ja suurima müügieduga portugali keeles kirjutav kirjanik.

2004. aastal müüdi Coelho teost "Üksteist minutit" Eestis 4000 eksemplari. See teos oli Eesti 2004. aasta raamatute läbimüügi edetabelis 24. kohal, sealhulgas ilukirjanduse arvestuses 10. kohal."Kes? Mis? Kus?" 2006, lk. 348

2006. aastal müüdi Coelho teost "Viies mägi" Eestis 2740 eksemplari. See teos oli Eesti 2006. aasta raamatute läbimüügi edetabelis ilukirjanduse kategoorias 9. kohal."Kes? Mis? Kus?" 2008, lk. 351

 Teosed 

Kuigi ametlikult avaldati Coelho esimene raamat 1982. aastal, teatab Paulo Coelho fänniklubi, et kaks raamatut avaldati 1974. 

 Aasta  Portugalikeelne pealkiri  Ingliskeelne pealkiri  Eestikeelne pealkiri 1982  "Arquivos do Inferno"  "Hell Archives" 1986  "O Manual Prático do Vampirismo"  "Practical Manual of Vampirism" 1987  "O Diário de um Mago"  "The Pilgrimage"  "Palverännak: Maagi päevik" 1988  "O Alquimista"  "The Alchemist"  "Alkeemik" 1990  "Brida"  "Brida"  "Brida" 1991  "O Dom Supremo"  "The Greatest Gift" 1992 "As Valkírias"  "The Valkyries" "O Diário de um Magus"  "The Diary of a Magus" 1994 "Maktub"  "Maktub" "Na margem do rio Piedra eu sentei e chorei"  "By the River Piedra I Sat Down and Wept"  "Istusin Piedra jõe ääres ja nutsin" 1996  "O Monte Cinco"  "The Fifth Mountain"  "Viies mägi" 1997 "Letras do amor de um profeta"  "Love Letters from a Prophet" "Manual do guerreiro da luz"  "The Manual of the Warrior of Light" 1998 "Veronika decide morrer"  "Veronika Decides to Die"  "Veronika otsustab surra" "Palavras essenciais"  "Essential Words" 2000  "O Demônio e a srta Prym"  "The Devil and Miss Prym"  "Kurat ja preili Prym" 2001  "Histórias para pais, filhos e netos"  "Fathers, Sons and Grandsons" 2003  "Onze Minutos"  "Eleven Minutes"  "Üksteist minutit" 2004 "O Gênio e as Rosas"  "The Genie and the Roses" "E no sétimo dia"  "And on the Seventh Day" 2005 "O Zahir"  "The Zahir"  "Zahir" "Caminhos Recolhidos"  "Revived Paths" 2006 "Ser como um rio que flui"  "Like the Flowing River" "A bruxa de Portobello"  "The Witch of Portobello"  "Portobello nõid" 2007  "Vida: Citações selecionadas"  "Life: Selected Quotations" 2008 "O Vencedor está Só"  "The Winner Stands Alone"  "Võitja on üksi" "O Mago"  "The Wizard"  "Maag" 2010  "O Aleph"  "Aleph"  "Aleph" 2011 "Fábulas" 2012 "Manuscrito Encontrado em Accra"  2014 "Adultério"  2016 "A Espiã" "Spioon" 2018 "Hippie"  2020 "O Caminho do Arco" 

 Viited 

Välislingid

 "Vanemuine lavastab Paulo Coelho teose", Postimees Online 3. märts 2005
 Rebekka Lotman, "Kas Kõusaar on Coelho tegelaskuju prototüüp?", Postimees 2. juuli 2005
 Urve Eslas, "Kuulsal kirjanikul ei jää aega kirjutada", Postimees 21. aprill 2007
 ""Matrixi" staar teeb Coelho "Alkeemikust" filmi", Postimees Online 27. juuni 2007

Kategooria:Brasiilia kirjanikud
Kategooria:Auleegioni rüütlid
Kategooria:Sündinud 1947